Na temelju članka 7. Zakona o igrama na sreću („Službene novine Federacije BiH“, br. 48/15 i 60/15) i Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, br. 89/15 i 11/17) Federalno ministarstvo razvoja, poduzetništva i obrta, objavljuje

**JAVNI NATJEČAJ**

**za financiranje programa i projekata iz dijela prihoda ostvarenih po osnovu naknada za priređivanje igara na sreću**

***I. Predmet natječaja***

 Predmet natječaja je prikupljanje zahtjeva za dodjeljivanje sredstava iz dijela prihoda ostvarenih po osnovu naknada za priređivanje igara na sreću u svrhu financiranja/sufinanciranja programa i projekata koji se odnose na:

1. **Promoviranje tehničke kulture i**
2. **Udruženja koja se bave inovacijama za nagradni fond za nagrađivanje inovatora za inovacije od međunarodnog značaja.**

***II. Opći kriteriji***

 Sredstva od igara na sreću usmjeravaju se za financiranje projekata i programa na temelju sljedećih općih kriterija:

1) doprinos projekata i programa za ostvarivanje javnog interesa u određenoj oblasti (broj korisnika, realizirani programi, ostvareni i predviđeni socijalni učinci i sl.);

2) povezanost predloženog projekta i programa s prethodnim aktivnostima udruženja ili humanitarne organizacije;

3) precizno definirane ciljne grupe i broj korisnika;

4) detaljno obrazloženje problema odnosno potrebe za realizacijom projekta odnosno programa;

5) transparentnosti i mogućnosti vršenja kontrole ostvarenih rezultata i ocjene uspješnosti projekta odnosno programa;

6) preporuka stručnjaka ili nadležne institucije iz oblasti u kojoj je projekat ili program pripremljen; i

7) iznos sredstava potrebnih za financiranje realizacije projekta, odnosno sudjelovanja u financiranju projekta (vlastita sredstva, donacija, sredstva iz Proračuna Federacije, sredstva iz Proračuna jedinica lokalne samouprave i drugih sredstava).

***III. Posebni kriteriji***

Federalno ministarstvo razvoja, poduzetništva i obrta je, u skladu s člankom 3. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću, utvrdilo posebne kriterije za:

1. **Promoviranje tehničke kulture**
* kvaliteta projekta,
* kontinuitet organizacije,
* broj članova udruženja,
* registracija za obavljanje djelatnosti iz oblasti tehničke kulture i
* dosadašnji poticaji Federalnog ministarstva razvoja, poduzetništva i obrta
1. **Udruženja koja se bave inovacijama za nagradni fond za nagrađivanje inovatora za inovacije od međunarodnog značaja.**
* broj nagrada (medalja) koje su članovi udruženja dobili za inovacije od međunarodnog značaja,
* broj članova udruženja i
* dosadašnji poticaji Federalnog ministarstva razvoja, poduzetništva i obrta.

Prilikom bodovanja i izrade rang-liste korisnika prednost će imati projekti i programi predloženi od strane korisnika koji su registrirani za obavljanje djelatnosti iz oblasti tehničke kulture i koji se bave inovacijama za nagradni fond za nagrađivanje inovatora za inovacije od međunarodnog značaja.

Programi/projekti koji budu predloženi od strane podnositelja zahtjeva, Federalno ministarstvo razvoja, poduzetništva i obrta će podržati u skladu s financijskim mogućnostima, što je precizirano u obrascu zahtjeva.

***IV. Korisnici sredstava***

Korisnici sredstava od igara na sreću za financiranje programa i projekata mogu biti udruženja građana i humanitarne organizacije sa sjedištem na teritoriju Federacije Bosne i Hercegovine, koje su osnovane u skladu s važećim propisima o udruženjima i fondacijama.

Svaki pojedinačni korisnik može po javnom natječaju podnijeti samo jedan zahtjev za dodjelu sredstava iz jedne oblasti kod jednog resornog ministarstva.

***V. Potrebna dokumentacija***

Zahtjev za dodjelu sredstava sadrži sljedeće podatke:

1) naziv udruženja ili organizacije, s osnovnim podacima;

2) imena osoba odgovornih za realizaciju programa /projekata;

3) broj transakcijskog računa;

4) realizirani programi/projekti;

5) naziv programa /projekta;

6) oblast na koju se program/projekat odnosi;

7) opis programa /projekta s ciljevima;

8) indikatori učinka;

9) iznos sredstava koji se traži;

10) struktura sredstava financiranja programa - projekta (vlastita sredstva, donacije, sredstva iz Proračuna Federacije BiH, sredstva iz proračuna općina i dr.);

11) ovlaštena/odgovorna osoba za realizaciju programa, i

12) rok realizacije projekta.

Uz zahtjev, podnositelj zahtjeva prilaže:

**1. Promoviranje tehničke kulture**

|  |
| --- |
| 1.dokaz o registraciji (original ili ovjerena kopija); |
| 2.posljednji godišnji obračun o poslovanju (original ili ovjerena kopija); |
| 3.dokaz o realiziranim projektima (kratak opis realiziranih projekata u prethodnoj ili  nekoliko prethodnih godina, fotografije, medijski istupi, tiskani materijal);4.popis članova udruženja (ovjeren od strane Udruženja); i5.drugi dokazi u vezi s kriterijima natječaja (preporuka stručnjaka ili nadležne  institucije iz oblasti u kojoj je projekt ili program pripremljen, povezanost  predloženog projekta s prethodnim aktivnostima). |
| **2. Udruženja koja se bave inovacijama za nagradni fond za nagrađivanje inovatora za inovacije od međunarodnog značaja**1. dokaz o registraciji (original ili ovjerena kopija);
 |
| 1. posljednji godišnji obračun o poslovanju (original ili ovjerena kopija);
 |
| 3. dokaz o realiziranim projektima (kratak opis realiziranih projekata u prethodnoj  ili nekoliko prethodnih godina, fotografije, medijski istupi, tiskani materijal i drugi  relevantni dokazi);4. broj članova udruženja;5. ovjerena kopija nagrade (medalje) na međunarodnoj izložbi za svakog  pojedinačnog inovatora; i6. drugi dokazi. |

Zahtjev za dodjelu sredstava popunjava se na odgovarajućem obrascu, koji se, zajedno s Javnim natječajem, može preuzeti s web-stranice Ministarstva [www.fmrpo.gov.ba](http://www.fmrpo.gov.ba). Podnositelj zahtjeva treba pravilno popuniti zahtjev i ovjeriti zadnju stranicu popunjenog obrasca zahtjeva, potpisom odgovorne osobe i pečatom organizacije.

Zahtjevi za dodjelu sredstava koji ne budu sadržavali podatke i priloženu dokumentaciju propisanu Uredbom i tekstom Javnog natječaja odbacit će se kao nepotpuni. Neblagovremeni zahtjevi neće biti razmatrani.

***VI. Način podnošenje zahtjeva za dodjelu sredstava***

Zahtjev s potrebnom dokumentacijom dostaviti u zatvorenoj koverti putem pisarne ili poslati preporučeno poštom na adresu:

**Federalno ministarstvo razvoja, poduzetništva i obrta**

**dr. Ante Starčevića bb, 88000 Mostar**

**s obveznom napomenom: „za Javni natječaj - Financiranje projekata i programa iz dijela prihoda ostvarenih po osnovu naknada za priređivanje igara na sreću“ - NE OTVARATI -**

Na poleđini koverte je potrebno navesti naziv podnositelja zahtjeva, adresu i kontakt telefon.

**Krajnji rok za dostavljanje zahtjeva je 15 dana od dana objave Javnog natječaja u dvije dnevne novine i na web-stranici Ministarstva.**

***NAPOMENA:***

Korisnicima sredstava koji nisu ispunili obvezu pravdanja ranije dodijeljenih sredstava, neće se dopustiti sudjelovanje u ovom Natječaju.

Prema korisnicima sredstava dodijeljenih po ovom Javnom natječaju, koji ne ispune obveze iz članka 12. Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, broj 89/15) primjenit će se odredbe članka 7. Uredbe o izmjenama i dopunama Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću („Službene novine Federacije BiH“, broj 11/17), kako je navedeno i u obrascu zahtjeva.

Konačnu Odluku o raspodjeli sredstava korisnicima, kojima je nakon provedene procedure odobrena raspodjela sredstava po ovom Javnom natječaju, donosi Vlada Federacije BiH, a bit će objavljena u „Službenim novinama Federacije BiH“ i na web- stranici Federalnog ministarstva razvoja, poduzetništva i obrta.

Organizacije kojima su, u skladu s Uredbom, dodijeljena sredstava za financiranje predloženih programa i projekata, dužna su do kraja kalendarske godine, u kojoj su sredstva dodijeljena, dostaviti Ministarstvu izvješće o namjenskom utrošku dodijeljenih financijskih sredstava.

Obrazac izvješća se može preuzeti na web-stranici Ministarstva [www.fmrpo.gov.ba](http://www.fmrpo.gov.ba).

Mostar, 11. 6. 2018. godine

 M I N I S T A R

 Amir Zukić